b"\n_START_ARTICLE_\nManuel del Palacio y Sim\xc3\xb3\n_START_SECTION_\nBiografia\n_START_PARAGRAPH_\nFill d'un militar que tamb\xc3\xa9 va conrear les lletres, va lluitar contra els anglesos, contra els francesos en la guerra del franc\xc3\xa8s i contra els carlistes navarresos, i tamb\xc3\xa9 va ser escriptor. La seva inf\xc3\xa0ncia va ser soriana; a Valladolid es va graduar de batxiller i despr\xc3\xa9s va passar a Gal\xc3\xadcia, residint a Pontevedra i La Corunya i finalment a Madrid; en aquesta ciutat es va aficionar a la poesia i en establir-se a Granada aquesta afici\xc3\xb3 se li va tornar una passi\xc3\xb3 irremeiable; all\xc3\xad va tenir la seva primera i desgraciada relaci\xc3\xb3 amorosa i en aquesta \xc3\xa8poca va morir el seu pare; va tornar a Madrid, on va viure com a empleat p\xc3\xbablic, redactor de diversos peri\xc3\xb2dics i arranjador de sarsueles. _NEWLINE_Va ser un poeta molt popular en la seva \xc3\xa8poca, d'h\xc3\xa0bil versificaci\xc3\xb3 i to festiu, i \xc3\xa9s considerat com un dels grans poetes burletes i sat\xc3\xadrics del segle XIX. A Granada (1851) va pert\xc3\xa0nyer a la tert\xc3\xbalia de La Cuerda junt amb Pedro Antonio de Alarc\xc3\xb3n, Jos\xc3\xa9 Moreno Nieto i altres. A Madrid treball\xc3\xa0 en diaris com El L\xc3\xa1tigo, La Discusi\xc3\xb3n, El Imparcial, Madrid C\xc3\xb3mico, El Pueblo i Blanco y Negro, entre  altres. Va ser bandejat a Puerto Rico en 1867 a causa de les seves s\xc3\xa0tires pol\xc3\xadtiques, llavors liberals. Va entrar despr\xc3\xa9s en la carrera diplom\xc3\xa0tica i va exercir c\xc3\xa0rrecs a Flor\xc3\xa8ncia i a Uruguai; va ser cap de secci\xc3\xb3 de l'Arxiu i biblioteca del Ministeri d'Estat i President de la secci\xc3\xb3 de Literatura de l'Ateneo de Madrid. Posteriorment es va fer conservador. Va ser nomenat acad\xc3\xa8mic de la Llengua Espanyola en 1892. Quan Clar\xc3\xadn va dir que nom\xc3\xa9s hi havia a Espanya dos poetes i mig (Ram\xc3\xb3n de Campoamor, Gaspar N\xc3\xba\xc3\xb1ez de Arce i Palacio), li va replicar amb el fullet\xc3\xb3 Clar\xc3\xadn entre dos platos, 1889."